|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ** |  | **ΑΝΑΡΤΗΤΕΑ ΣΤΟ ΔΙΑΔΙΚΤΥΟ**  |
| **ΓΕΝΙΚΗ ΔΙΕΥΘΥΝΣΗ** **ΟΙΚΟΝΟΜΙΚΩΝ ΥΠΗΡΕΣΙΩΝ ΔΙΕΥΘΥΝΣΗ** **ΠΡΟΜΗΘΕΙΩΝ, ΔΙΑΧΕΙΡΙΣΗΣ ΥΛΙΚΟΥ & ΚΤΙΡΙΑΚΩΝ ΥΠΟΔΟΜΩΝ****ΤΜΗΜΑ Α’-ΠΡΟΜΗΘΕΙΩΝ** |  | **ΑΔΑ: ΩΧ4Ν46ΜΠ3Ζ-ΙΨ7****Αθήνα, 18 /09/2018****Αριθ. Πρωτ. Δ.Π.Δ.Υ.Κ.Υ. Α.Α.Δ.Ε. Α 1137088****ΕΞ 2018** |
| Ταχ. Δ/νση | : | Ερμού 23-25 | ΠΡΟΣ | Ως προς κάθε ενδιαφερόμενο |
| Ταχ. Κώδικας | : | 105 63 Αθήνα |
| Πληροφορίες | : | Παπαπέτρου Α. |
| Τηλέφωνο | : | 213-1624289 |
| Fax | : | 213-1624227 |
| E-Mail | : | aadeprocurement@aade.gr |
| Url | : | [www.aade.gr](http://www.aade.gr)  |

**ΟΡΘΗ ΕΠΑΝΑΛΗΨΗ ΩΣ ΠΡΟΣ ΤΟΝ ΑΡΙΘΜΟ ΑΔΑ**

**ΘΕΜΑ: «Πρόσκληση εκδήλωσης ενδιαφέροντος υποβολής προσφορών για την προμήθεια μεταλλικών δοχείων συλλογής καυσίμων για την κάλυψη των αναγκών Υπηρεσιών της Ανεξάρτητης Αρχής Δημοσίων εσόδων »**

|  |  |
| --- | --- |
| **Αναθέτουσα Αρχή:** | Ανεξάρτητη Αρχή Δημοσιών Εσόδων (ΑΑΔΕ)Ερμού 23-25, 10184 Αθήνα |
| **Ειδικός Φορέας:** | 23-180 |
| **ΚΑΕ:** | 1699 |
| **CPV :** | 44618400-9 Μεταλλικό δοχείο |
| **Κριτήριο Ανάθεσης:** | Πλέον συμφέρουσα από οικονομική άποψη προσφορά βάσει της τιμής |
| **Προϋπολογισθείσα δαπάνη:** | **8.500 €** (6.854,84 € πλέον Φ.Π.Α. ύψους 1.645,16€)βάσει της υπ’ αρ. πρωτ. Δ.Π.Δ.Α. Α.Α.Δ.Ε. Α 1128010 ΕΞ2018/30-08-2018 (ΑΔΑ: ΩΟΝΠ46ΜΠ3Ζ-Κ5Α) Απόφασης ανάληψης υποχρέωσης |
| **Καταληκτική ημερομηνία υποβολής προσφορών:** | Δευτέρα 1 Οκτωβρίου 2018 και ώρα 15:00 |
| **Διάρκεια ισχύος προσφορών:** | 180 ημέρες από την επομένη της καταληκτικής ημερομηνίας για την υποβολή των προσφορών |

### Αντικείμενο της υπό ανάθεση υπηρεσίας και προϋπολογισμός

Η Ανεξάρτητη Αρχή Δημοσίων Εσόδων προβαίνει σε πρόσκληση εκδήλωσης ενδιαφέροντος για την προμήθεια 10.000 (τεμαχίων)μεταλλικών δοχείων συλλογής καυσίμων, σύμφωνα με τις τεχνικές προδιαγραφές του **Παραρτήματος Α** της παρούσας πρόσκλησης, ο συνολικός διαθέσιμος προϋπολογισμός ανέρχεται στο ποσό των 8.500,00 € (οκτώ χιλιάδων πεντακοσίων ευρώ) συμπεριλαμβανομένου Φ.Π.Α. και θα βαρύνει τον Τακτικό προϋπολογισμό Εξόδων της Α.Α.Δ.Ε. στον Κ.Α.Ε. 1699 του Ειδικού Φορέα 23-180 για το οικονομικό έτος 2018.

### Κατάρτιση και υποβολή προσφορών

Οι προσφέροντες, καλούνται να υποβάλουν την οικονομική τους προσφορά σε ενιαίο σφραγισμένο φάκελο, στον οποίο πρέπει να αναγράφονται ευκρινώς τα παρακάτω:

|  |
| --- |
| **ΠΡΟΣΦΟΡΑ ΓΙΑ ΤΗΝ ΠΡΟΜΗΘΕΙΑ ΜΕΤΑΛΛΙΚΩΝ ΔΟΧΕΙΩΝ ΣΥΛΛΟΓΗΣ ΚΑΥΣΙΜΩΝ****(**αρ. πρωτ. :**………………………………………………………………………….. πρόσκληση υποβολής προσφορών)**  |
| ΠΡΟΣ: ΑΝΕΞΑΡΤΗΤΗ ΑΡΧΗ ΔΗΜΟΣΙΩΝ ΕΣΟΔΩΝΓΕΝΙΚΗ ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝΔΙΕΥΘΥΝΣΗ ΠΡΟΜΗΘΕΙΩΝ, ΔΙΑΧΕΙΡΙΣΗΣ ΥΛΙΚΟΥ ΚΑΙ ΚΤΙΡΙΑΚΩΝ ΥΠΟΔΟΜΩΝΤΜΗΜΑ Α΄ ΠΡΟΜΗΘΕΙΩΝ |
| ΣΤΟΙΧΕΙΑ ΠΡΟΣΦΕΡΟΝΤΟΣ: | Επωνυμία: |  |
| Διεύθυνση: |  |
| Τηλ./ Fax: |  |
| Εmail: |  |

### καθώς επίσης να φέρει την ένδειξη «Να μην ανοιχθεί από το πρωτόκολλο ή τη γραμματεία».

Οι προσφορές κατατίθενται σε ενιαίο σφραγισμένο φάκελο μέχρι και την Δευτέρα 1 Οκτωβρίου 2018, στη Γραμματεία του τμήματος Προμηθειών της Διεύθυνσης Προμηθειών, Διαχείρισης Υλικού και Κτιριακών Υποδομών (Ερμού 23-25, ΤΚ 101 84, Αθήνα, 6ος όροφος).

Οι προσφέροντες μπορούν να καταθέτουν την προσφορά τους στην ως άνω διεύθυνση

1. προσωπικώς ή με εκπρόσωπό τους
2. ταχυδρομικώς, επί αποδείξει.

Εναλλακτικά, οι προσφορές μπορούν να αποσταλούν μέσω **email** στην ηλεκτρονική διεύθυνση aadeprocurement@aade.gr ή μέσω **fax** στο **213-1624227**.

2.1 Περιεχόμενο φακέλου προσφοράς

Ο φάκελος της προσφοράς θα περιλαμβάνει:

**α)** Συμπληρωμένο από τον συμμετέχοντα **ΕΝΤΥΠΟ ΤΕΧΝΙΚΗΣ ΚΑΙ ΟΙΚΟΝΟΜΙΚΗΣ ΠΡΟΣΦΟΡΑΣ** του ΠΑΡΑΡΤΗΜΑΤΟΣ Β της παρούσας και με σφραγίδα και υπογραφή του προσφέροντος στην τελευταία σελίδα.

Οι προσφορές θα συντάσσονται με βάση το ΕΝΤΥΠΟ της ΤΕΧΝΙΚΗΣ ΚΑΙ ΟΙΚΟΝΟΜΙΚΗΣ ΠΡΟΣΦΟΡΑΣ.

Εναλλακτικές προσφορές δεν θα γίνονται δεκτές. Επίσης δεν γίνονται δεκτές προσφορές που ξεπερνούν τον προϋπολογισμό, καθώς και όσες παρελήφθησαν εκπρόθεσμα.

Οι προσφορές δεν πρέπει να φέρουν παρατυπίες και διορθώσεις (σβησίματα, διαγραφές, προσθήκες, κλπ.). Αν υπάρχει διόρθωση, προσθήκη κλπ θα πρέπει να είναι καθαρογραμμένη και να έχει μονογραφεί από τον προσφέροντα.

Οι προσφέροντες δεν δικαιούνται ουδεμία αποζημίωση για δαπάνες σχετικές με τη συμμετοχή τους.

Οι προσφέροντες θεωρείται ότι αποδέχονται πλήρως και ανεπιφυλάκτως όλους τους όρους της πρόσκλησης και δεν δύνανται, με την προσφορά τους ή με οποιονδήποτε άλλο τρόπο να αποκρούσουν ευθέως ή εμμέσως τους όρους αυτούς.

Μετά από αίτημα της Υπηρεσίας τα στοιχεία των προσφορών είναι δυνατόν να τύχουν περαιτέρω διαπραγμάτευσης και διευκρινίσεων.

**β) ΥΠΕΥΘΥΝΗ ΔΗΛΩΣΗ** της παρ. 4 του άρθρου 8 του Ν. 1599/1986, όπως ισχύει, σύμφωνα με το συνημμένο Υπόδειγμα του **Παραρτήματος Γ** της παρούσης,

**Διευκρίνιση:**

Η ανωτέρω υπεύθυνη δήλωση φέρει ημερομηνία εντός των τελευταίων τριάντα ημερολογιακών ημερών προ της καταληκτικής ημερομηνίας υποβολής των προσφορών και δεν απαιτείται βεβαίωση του γνησίου της υπογραφής από αρμόδια διοικητική αρχή ή τα ΚΕΠ.

 Η απαιτούμενη κατά τα ανωτέρω υπεύθυνη δήλωση αφορά τους παρακάτω, οι οποίοι και τις υπογράφουν:

1. Τους διαχειριστές όταν το νομικό πρόσωπο είναι Ο.Ε., Ε.Ε., Ε.Π.Ε.
2. Τον Πρόεδρο του ΔΣ και τον Διευθύνοντα Σύμβουλο, όταν το νομικό πρόσωπο είναι Α.Ε.
3. Σε κάθε άλλη περίπτωση νομικού προσώπου τους νόμιμους εκπροσώπους του.
4. Όταν ο προσφέρων είναι ένωση προμηθευτών ή κοινοπραξία, η δήλωση γίνεται από κάθε μέλος, που συμμετέχει σε αυτήν.

### Ισχύς των προσφορών

Οι προσφορές ισχύουν και δεσμεύουν τους συμμετέχοντες στην πρόσκληση για εκατόν ογδόντα (180) μέρες από την επόμενη της καταληκτικής ημερομηνίας υποβολής προσφορών. Προσφορές που αναφέρουν μικρότερο χρόνο ισχύος απορρίπτονται ως απαράδεκτες.

Η ανακοίνωση επιλογής Αναδόχου μπορεί να γίνει και μετά τη λήξη της ισχύος της προσφοράς, δεσμεύει όμως τον υποψήφιο Ανάδοχο μόνο εφόσον αυτός την αποδεχθεί. Σε περίπτωση άρνησης του επιλεχθέντος, η ανάθεση γίνεται στον δεύτερο κατά σειρά επιλογής.

### Αξιολόγηση των προσφορών- ανάθεση

**Το κριτήριο Ανάθεσης είναι η πλέον συμφέρουσα από οικονομική άποψη προσφορά βάσει τιμής (χαμηλότερη συνολική τιμή προ ΦΠΑ)**

Σε περίπτωση ύπαρξης περισσότερων της μίας αποδεκτών ισότιμων προσφορών, η ανάθεση γίνεται με κλήρωση μεταξύ των υποψήφιων Αναδόχων που μειοδότησαν, σύμφωνα με τα οριζόμενα στις διατάξεις του αρ. 90 του Ν. 4412/2016 (ΦΕΚ Α΄147).

Επιπλέον η Αναθέτουσα Αρχή, διατηρεί το δικαίωμα για ματαίωση της διαδικασίας και την επανάληψή της με τροποποίηση ή μη των όρων και των τεχνικών προδιαγραφών. Οι συμμετέχοντες, σε αυτή την περίπτωση, δεν έχουν καμιά οικονομική απαίτηση. Μετά την κοινοποίηση της σχετικής Απόφασης Ανάθεσης, ο Ανάδοχος που θα επιλεγεί, θα κληθεί να υπογράψει σχετική σύμβαση με την Α.Α.Δ.Ε. προσκομίζοντας τα απαιτούμενα δικαιολογητικά.

Η αναθέτουσα αρχή μπορεί να προχωρήσει σε προμήθεια μεγαλύτερης ποσότητας των υλικών, σε ποσοστό όμως που δεν θα υπερβαίνει το 30% της αρχικά αιτούμενης ποσότητας (σύμφωνα με τα οριζόμενα στο ν. 4412/2016, άρθρο 105, παρ.1) , και υπό την προϋπόθεση ότι η τελική συνολική δαπάνη είναι εντός των ορίων του διαθέσιμου εγκεκριμένου προϋπολογισμού.

Πριν την έκδοση της απόφασης ανάθεσης ο ανάδοχος υποχρεούται να προσκομίσει στην Αναθέτουσα Αρχή τα παρακάτω δικαιολογητικά:

1. Νομιμοποιητικά έγγραφα εταιρίας
2. Απόσπασμα Ποινικού Μητρώου σύμφωνα με τα οριζόμενα της παραγράφου 1 του άρθρου 73 του Ν. 4412/2016.
3. Ασφαλιστική και Φορολογική ενημερότητα σύμφωνα με τα οριζόμενα της παραγράφου 2 του άρθρου 73 του Ν. 4412/2016

### Παράδοση –Παραλαβή

Μετά την ανάρτηση της υπογραφείσας σύμβασης στο ΚΗΜΔΗΣ, ο ανάδοχος θα πρέπει να παραδώσει τα μεταλλικά δοχεία συλλογής καυσίμων, μία φορά συνολικά ,εντός τριάντα (30) ημερών, στη Τελωνειακή Περιφέρεια Αττικής (αποθήκη κεντρικής διαχείρισης Ακτή Κονδύλη 32 ΠΕΙΡΑΙΑΣ, ΤΗΛ 2104614900 )

Η παραλαβή των παραδοτέων θα γίνεται από την αρμόδια Επιτροπή Παραλαβής της ΑΑΔΕ , σύμφωνα με τα οριζόμενα στο άρθρο 208 του ν.4412/2016, και εφόσον τα παραδοτέα είναι σύμφωνα με τις προδιαγραφές της σχετικής απόφασης ανάθεσης / σύμβασης. Η αρμόδια Επιτροπή Παραλαβής θα συντάσσει σχετικό πρωτόκολλο οριστικής ποιοτικής και ποσοτικής παραλαβής, βάσει των βεβαιώσεων της Υπηρεσίας , σχετικά με την παραλαβή των υπό προμήθεια υλικών εντός δέκα (15) ημερών από την ημερομηνία παράδοσης των υλικών. Το πρωτόκολλο παραλαβής διαβιβάζεται (εις τριπλούν) στο τμήμα Προμηθειών της Διεύθυνσης Προμηθειών, Διαχείρισης Υλικού και Κτιριακών Υποδομών.

Τυχόν παράταση της σύμβασης διενεργείται σύμφωνα με τα προβλεπόμενα στο ν. 4412/2016 (αρθ.206).

### Πληρωμή

Η πληρωμή του Αναδόχου/ων θα πραγματοποιηθεί μετά την παράδοση των υπό προμήθεια υλικών και την έκδοση του αντίστοιχου πρωτοκόλλου οριστικής ποιοτικής και ποσοτικής παραλαβής από την αρμόδια Επιτροπή παραλαβής της Α.Α.Δ.Ε., το οποίο θα κοινοποιηθεί στον ανάδοχο προκειμένου αυτός να εκδώσει το αντίστοιχο τιμολόγιο πώλησης υλικών.

Η πληρωμή θα γίνει σε Ευρώ, βάσει των τιμολογίων του Αναδόχου/ων, με την προσκόμιση των νομίμων παραστατικών και δικαιολογητικών που προβλέπονται από τις ισχύουσες διατάξεις κατά το χρόνο πληρωμής, καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή.

Από την πληρωμή παρακρατούνται οι ισχύουσες κάθε φορά νόμιμες κρατήσεις καθώς και φόρος εισοδήματος επί της καθαρής αξίας του τιμολογίου, ενώ ο ΦΠΑ βαρύνει το Ελληνικό Δημόσιο.

Κατά τα λοιπά ισχύουν οι διατάξεις περί Κρατικών Προμηθειών.

Η παρούσα πρόσκληση θα δημοσιευθεί στον ιστότοπο του Προγράμματος «ΔΙΑΥΓΕΙΑ» και επίσης στην ιστοσελίδα της Ανεξάρτητης Αρχής Δημοσίων Εσόδων [www.aade.gr](http://www.aade.gr).

|  |  |
| --- | --- |
|  | **Η ΠΡΟΪΣΤΑΜΕΝΗ ΤΗΣ ΔΙΕΥΘΥΝΣΗΣ** |
|  |  |
|  | **ΣΟΦΙΑ ΖΗΣΗ** |

|  |  |
| --- | --- |
|  |  |
|  |  |
|  |  |

**Συνημμένα**:

1. Παράρτημα Α : Τεχνικές Προδιαγραφές
2. Παράρτημα Β: Έντυπο Τεχνικής και Οικονομικής Προσφοράς
3. Παράρτημα Γ: Υπεύθυνη Δήλωση

**ΠΑΡΑΡΤΗΜΑ Α: ΤΕΧΝΙΚΕΣ ΠΡΟΔΙΑΓΡΑΦΕΣ της υπ’ αριθ. ………………………………………………............Πρόσκλησης υποβολής προσφορών για την προμήθεια μεταλλικών δοχείων συλλογής καυσίμων για την κάλυψη των αναγκών Υπηρεσιών της Ανεξάρτητης Αρχής Δημοσίων Εσόδων.**

Οι τεχνικές προδιαγραφές προμήθειας των 10.000 μεταλλικών δοχείων περιλαμβάνονται στον κάτωθι πίνακα.

|  |  |  |
| --- | --- | --- |
| ***α/α*** | ***ΠΡΟΔΙΑΓΡΑΦΕΣ ΜΕΤΑΛΛΙΚΩΝ ΔΟΧΕΙΩΝ*** | ***ΑΠΑΙΤΗΣΗ*** |
| 1. | Τα δοχεία συλλογής καυσίμων θα πρέπει να είναι μεταλλικά με πλαστικό πώμα και μεταλλικό καπάκι. Επιπλέον το σώμα και το μεταλλικό καπάκι να φέρουν αυτιά για την ασφαλή σφράγιση του δείγματος. Αναλυτικά:  | ΝΑΙ |
| 2. | Κυτίο 1/1lt μεταλλικό δειγματοληψίας υγρών καυσίμων, διαστάσεων φ99Χ165mm κώνου και βίδας, εξωτερικώς και εσωτερικώς λευκά (ατύπωτα) με πλαστική ασφάλεια διαμέτρου φ50 και μεταλλική βίδα.  | ΝΑΙ |
| 3. | Οι κώνοι και οι ασφάλειες θα φέρουν κρικάκια για την ασφάλιση των κυτίων και το πέρασμα σύρματος /μολυβδοσφραγίδας | ΝΑΙ |

**ΠΑΡΑΡΤΗΜΑ Β: ΕΝΤΥΠΟ ΤΕΧΝΙΚΗΣ ΚΑΙ ΟΙΚΟΝΟΜΙΚΗΣ ΠΡΟΣΦΟΡΑΣ της υπ’ αριθ.. ……………. πρόσκλησης υποβολής προσφορών για την προμήθεια μεταλλικών δοχείων συλλογής καυσίμων για την κάλυψη των αναγκών Υπηρεσιών της Ανεξάρτητης Αρχής Δημοσίων Εσόδων, προϋπολογισθείσας δαπάνης 8.500,00*€* (συμπεριλαμβανομένου Φ.Π.Α.)**

|  |  |
| --- | --- |
| **ΕΠΩΝΥΜΙΑ ΥΠΟΨΗΦΙΟΥ:**  |  |
| **ΔΙΕΥΘΥΝΣΗ, Τ.Κ, ΠΟΛΗ ΕΔΡΑΣ:** |  |
| **ΤΗΛΕΦΩΝΑ/ ΦΑΞ/ Ε-ΜΑΙL:** |  |
| **ΑΦΜ-Δ.Ο.Υ:** |  |
| **ΝΟΜΙΜΟΣ ΕΚΠΡΟΣΩΠΟΣ:** |  |
| **Α.Δ.Τ (Νομίμου Εκπροσώπου):** |  |
| **Υπεύθυνος Επικοινωνίας:** |  |

**ΕΙΔΟΣ: ΜΕΤΑΛΛΙΚΑ ΔΟΧΕΙΑ ΣΥΛΛΟΓΗΣ ΚΑΥΣΙΜΩΝ - *ΠΡΟΫΠΟΛΟΓΙΣΘΕΙΣΑ ΔΑΠΑΝΗ : 8.500,00 € (συμπεριλαμβανομένου Φ.Π.Α.)***

|  |  |  |  |  |  |
| --- | --- | --- | --- | --- | --- |
| ***α/α*** | ***ΜΕΤΑΛΛΙΚΑ ΔΟΧΕΙΑ*** | ***ΠΟΣΟΤΗΤΑ******(ΤΕΜΑΧΙΑ)*** | ***ΠΡΟΣΦΕΡΕΤΑΙ******(ΝΑΙ/ΟΧΙ)*** | ***ΤΙΜΗ******ΜΟΝΑΔΑΣ*** | ***ΣΥΝΟΛΟ ΣΕ ΕΥΡΩ******(ΠΡΟ Φ.Π.Α.)*** |
|  1. | Κυτίο 1/1lt μεταλλικό δειγματοληψίας υγρών καυσίμων, διαστάσεων φ99Χ165mm κώνου και βίδας, εξωτερικώς και εσωτερικώς λευκά (ατύπωτα) με πλαστική ασφάλεια διαμέτρου φ50 και μεταλλική βίδα. Κώνοι και ασφάλειες θα φέρουν κρικάκια για την ασφάλιση των κυτίων και το πέρασμα σύρματος/μολυβδο-σφραγίδας |  |  |  |  |
|  | **Συνολική τιμή****προ ΦΠΑ** |  |  |  |  |
|  | **ΦΠΑ 24% επι της συνολικής τιμής (αριθμητικά)**  |  |  |  |  |
|  | **Συνολική τιμή προσφοράς με ΦΠΑ 24%** **(αριθμητικά)**  |  |  |  | **(\*)** |

**\*Η προσφερόμενη τιμή δεν δύναται να υπερβεί την προϋπολογισθείσα δαπάνη**

**ΠΑΡΑΡΤΗΜΑ Γ**

**ΥΠΕΥΘΥΝΗ ΔΗΛΩΣΗ**

###  (άρθρο 8 Ν.1599/1986)

Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών (άρθρο 8 παρ. 4 Ν. 1599/1986)

**ΑΦΟΡΑ ΤΗΝ ΑΡΙΘ. ΠΡΩΤ.: ………………………………………………………… ΠΡΟΣΚΛΗΣΗ ΥΠΟΒΟΛΗΣ ΠΡΟΣΦΟΡΩΝ**

|  |  |
| --- | --- |
| ΠΡΟΣ(1): | **Ανεξάρτητη Αρχή Δημοσιών Εσόδων (Α.Α.Δ.Ε.)** |
| Ο – Η Όνομα: |  | Επώνυμο: |  |
| Όνομα και Επώνυμο Πατέρα: |  |
| Όνομα και Επώνυμο Μητέρας: |  |
| Ημερομηνία γέννησης(2): |  |
| Τόπος Γέννησης: |  |
| Αριθμός Δελτίου Ταυτότητας: |  | Τηλ: |  |
| Τόπος Κατοικίας: |  | Οδός: |  | Αριθ: |  | ΤΚ: |  |
| Αρ. Τηλεομοιότυπου (Fax): |  | Δ/νση Ηλ. Ταχυδρομείου (email): |  |
| Με ατομική μου ευθύνη και γνωρίζοντας τις κυρώσεις (3), που προβλέπονται από τις διατάξεις της παρ. 6 του άρθρου 22 του Ν. 1599/1986, δηλώνω ότι:Ως …………………………………..(4) της εταιρείας/ατομικής επιχείρησης με την επωνυμία «…………………………………………….…» και το διακριτικό τίτλο «……………………..…..» που εδρεύει στην ……………………….…., στην οδό ………………., Τ.Κ. ………….. με Α.Φ.Μ.: .……………………., Δ.Ο.Υ.: ……………………….: |
| α.) Αποδέχομαι τους όρους της υπ’ αρ. …………………………..………………….. Πρόσκλησης.β.) Δεν έχω καταδικασθεί με αμετάκλητη απόφαση για κάποιο από τα παρακάτω αδικήματα:* συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης-πλαίσιο 2008/841/ΔΕΥ του Συμβουλίου.
* δωροδοκία, όπως αυτή ορίζεται αντίστοιχα στο άρθρο 3 της πράξης του Συμβουλίου της 26ης Μαΐου 1997 και στο άρθρο 2 παρ. 1 της απόφασης-πλαίσιο 2003/568/ΔΕΥ του Συμβουλίου.
* απάτη, κατά την έννοια του άρθρου 1 της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων, η οποία κυρώθηκε με το ν. 2803/2000.
* τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται, αντιστοίχως, στα άρθρα 1 και 3 της απόφασης-πλαίσιο 2002/475/ΔΕΥ του Συμβουλίου.
* νομιμοποίηση εσόδων από παράνομες δραστηριότητες, όπως ορίζεται στο άρθρο 1 της Οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου, για την πρόληψη χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες, η οποία ενσωματώθηκε στην εθνική νομοθεσία με το ν. 3691/2008.
* παιδική εργασία και άλλες μορφές εμπορίας ανθρώπων, όπως ορίζονται στο άρθρο 2 της Οδηγίας 2011/36/ΕΕ του Ευρωπαϊκού Κοινοβουλίου και του Συμβουλίου, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης-πλαίσιο 2002/629/ΔΕΥ του Συμβουλίου, η οποία ενσωματώθηκε στην εθνική νομοθεσία με τον ν. 4198/2013.

γ.) Δεν έχω καταδικασθεί, με τελεσίδικη απόφαση, για κάποιο από τα αδικήματα του Αγορανομικού κώδικα, σχετικό με την άσκηση της επαγγελματικής τους δραστηριότητας ή για κάποιο από τα αδικήματα της υπεξαίρεσης, της απάτης, της εκβίασης, της πλαστογραφίας, της ψευδορκίας, της δωροδοκίας και της δόλιας χρεοκοπίας.δ.) Δεν έχω διαπράξει σοβαρό επαγγελματικό παράπτωμα ούτε μου έχει επιβληθεί ποινή αποκλεισμού από διαγωνισμούς και γενικότερα από τη σύναψη δημοσίων συμβάσεων.ε.) Η εταιρεία/ατομική επιχείρηση με την επωνυμία «…………………………………………….…» δεν τελεί σε πτώχευση, ούτε σε διαδικασία κήρυξης πτώχευσης, εκκαθάριση ή αναγκαστική διαχείριση από εκκαθαριστή ή από το δικαστήριο, δεν έχει υπαχθεί σε διαδικασία πτωχευτικού συμβιβασμού και δεν έχει αναστείλει τις επιχειρηματικές της δραστηριότητες.στ.). Η εταιρεία/ατομική επιχείρηση με την επωνυμία «…………………………………………….…» έχει εκπληρώσει τις υποχρεώσεις της όσον αφορά την καταβολή φόρων και εισφορών κοινωνικής ασφάλισης (κυρίας και επικουρικής).ζ.) Αναλαμβάνω την υποχρέωση προσκόμισης των παρακάτω πιστοποιητικών για την απόδειξη της μη συνδρομής των λόγων αποκλεισμού και ειδικότερα: 1) απόσπασμα ποινικού μητρώου, 2) πιστοποιητικό φορολογικής ενημερότητας, 3) πιστοποιητικό ασφαλιστικής ενημερότητας. |

 Ημερομηνία: ……………………………..

 **Ο Δηλών- Εξουσιοδοτών**

 (Υπογραφή)

|  |
| --- |
| (1) Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η αίτηση.(2) Αναγράφεται ολογράφως. (3) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών.(4) Νόμιμος εκπρόσωπος/ διαχειριστής ή Πρόεδρος Δ.Σ., ή μέλος Δ.Σ. ανάλογα με την ιδιότητα του υπογράφοντα. |
| (5) Σε περίπτωση ανεπάρκειας χώρου η δήλωση συνεχίζεται στην πίσω όψη της και υπογράφεται από τον δηλούντα ή την δηλούσα. |